**MED CVETLICAMI PO LOGU**

Med cvetlicami po logu

teče voda Bistrica,

k njej se pa sprehajat hodi

zapeljana deklica.

Enkrat pa v valove bistre

deklica se zastrmi,

tiho voda zašepeče,

rahlo, rahlo zašumi.

Kaj mi bodeš, dekle, dalo,

da ti služim prav zvesto,

da ti umivam lice zalo,

da bo čisto in mlado.

Deklica pomisli malo,

vzame z roke prstan zlat,

kot zasluženo plačilo

vrže ga v valovja hlad.